- Gigi Becali, verdict despre Octavian Popescu
- Ce a declarat patronul de la FCSB
Gigi Becali a oferit un verdict despre Octavian Popescu, după ce FCSB a învins- la limită pe Petrolul, scor 1-0. Patronul roș-albaștrilor a dezvăluit că poziția de joc i-a fost schimbată din nou mijlocașului de 21 de ani, în speranța că acesta va da un randament bun.
Octavian Popescu a evoluat în linia mediană a celor de la FCSB, în victoria cu Petrolul. Acesta a jucat alături de Adrian Șut și Baba Alhassan, în lipsa lui Darius Olaru, jucător suspendat pentru partida din ultima rundă.
Gigi Becali, verdict despre Octavian Popescu, după FCSB – Petrolul 1-0
După primele 45 de minute, Octavian Popescu a fost schimbat, fiind înlocuit de Eduard Radaslavescu. Imediat după meci, Gigi Becali a intrat în direct și a fost întrebat despre situația mijlocașului, oferind un răspuns ferm.
Gigi Becali a declarat că în prima repriză, lipsa de ocazii a FCSB-ului a fost cauzată de jocul modest prestat de David Miculescu și Octavian Popescu. Patronul roș-albaștrilor a declarat că va continua să-i schimbe poziția mijlocașului, pentru ca acesta să dea randamentul dorit. A mai precizat însă că în meciul cu Petrolul, i-a plăcut de Octavian Popescu.
"Ăla e atacant, celălalt era număr 10. Dacă nu eram periculoși înseamnă că era problema lor, nu? Pe Tavi Popescu îl mutăm peste tot ca să-și revină. A avut un meci în care mi-a plăcut. Ce să facem? Îl punem în toate pozițiile ca să avem 14 puncte diferență", a declarat Gigi Becali, conform digisport.ro.
FCSB are un avans de 13 puncte în fruntea clasamentului, după victoria la limită cu Petrolul. Autogolul lui Valentin Țicu a decis soarta partidei de pe Arena Națională. În următoarea rundă, roș-albaștrii se vor duela cu rivala Rapid, ocupanta locului secund.
Gigi Becali a scos un jucător din primul 11 după FCSB – Petrolul 1-0
Gigi Becali a scos un jucător din primul 11 după FCSB – Petrolul 1-0. Baba Alhassan şi-a pierdut locul de titular după meciul cu "lupii galbeni", unul în care a ratat o ocazie uriaşă. Mihai Lixandru va evolua lângă Adrian Şut în linia de mijloc a liderului.
"(N.r. Despre schimbările lui Octavian Popescu, Baba Alhassan) Pe mine mă interesează să marchezi. Mi-am dat seama că…am vorbit cu MM, am zis că e un meci mai uşor, să vedem cine e mai bun să joace lângă Şut.
Baba Alhassan a fost bun meciul trecut. Dar Lixandru e mai bun lângă Şut. Acum mi-am dat seama. Eu zic că e mai bun Lixandru, chiar dacă nu dă gol.
Fac ca ei, fac de multe ori. În cele mai multe cazuri, fac ca ei. Dacă îmi convin. Dar dacă eu sunt convins de ceva, şi acum sunt convins, că Lixandru e de jucat cu el de la început, vom juca.
Joacă repede, nu trebuie să dea gol, dă gol atacantul. Îmi place mai mult, ei zic că nu, zic că Baba e mai bun decât Tavi.", a spus Gigi Becali, citat de digisport.ro.